home and school - NavBharat Times Blog
September 27, 2016, 6:03 pm IST संजय कुंदन in लोग-बाग | अन्य
दिल्ली के नांगलोई के एक सरकारी स्कूल में 12 वीं के दो छात्रों ने अपने एक शिक्षक की हत्या कर दी। बताया जा रहा है कि शिक्षक ने आरोपी छात्रों को तीन बार फेल कर दिया था। शिक्षकों द्वारा छात्रों के साथ क्रूरता की खबरें आती रहती थीं पर छात्रों की ऐसी हरकत की खबर ध्यान में नहीं है। शिक्षकों के प्रति सम्मान एक मूल्य के रूप में हाल तक प्रचलित रहा है। अपराधी भी आमतौर पर अपने शिक्षकों को कुछ नहीं कहते थे। पर अब तो माहौल एकदम बदल गया है। संबंधों के साथ जुड़े मूल्य भी लगभग समाप्त प्राय हैं। और इसके लिए सभी पक्ष जिम्मेवार हैं। अगर कोई छात्र अपने शिक्षक से जुड़ाव महसूस नहीं कर पा रहा है, तो इसके लिए दोनों जवाबदेह हैं। पहले शिक्षकों को एक असाधारण प्रतिष्ठा प्राप्त थी, तो इसका कारण यह था कि शिक्षक भी छात्रों के लिए अपना जीवन लगा देते थे। शिक्षक अपने काम के प्रति ईमानदार रहते थे। लेकिन अब शिक्षा भी एक व्यवसाय है। उसमें छात्र और शिक्षक का संबंध विक्रेता-उपभोक्ता जैसा बन गया है, जिसमें आत्मीयता की जगह कम ही बची है। बच्चों में अपराधवृत्ति के पनपने की वजह भी यही है। पहले घरों के अलावा स्कूल भी उन्हें जीने के कई सूत्र के अलावा भावनात्मक संबल भी देते थे। स्कूल उनके परिवार जैसी होता था। पर अब कई बच्चों को न तो घर-परिवार से आत्मीयता मिल पाती है, न स्कूल से स्नेह हासिल हो पाता है। जो घर से टूटा हुआ है, वह स्कूल से भी नहीं जुड़ पाया है। संबंधों की टूट समाज को कहां ले जाएगी, कहना मुश्किल है।
क्रिकेट अमेरिका आलोक-पुराणिक नरेंद्र-मोदी भारत सरकार भ्रष्टाचार bjp मुंबई करप्शन चुनाव अरविंद-केजरीवाल बीजेपी नेता व्यंग्य विशेष राजनीति समाज केजरीवाल कार्टून कांग्रेस दिल्ली cartoon पाकिस्तान मोदी